text: Årets Business Event
  Årets Business Event er Sønderborgs store erhvervsevent, der afholdes hvert år første torsdag i december måned. Sønderborg Vækstråd står klar til at byde lokale virksomheder og borgere velkommen til en festlig fejring af det lokale erhvervsliv, hvor vinderne af de to erhvervspriser og iværksætterprisen: Årets Vækstpris, Årets Kometpris og I·PRIS, kåres.
  Glæd dig til at høre fremtidsforsker Anne Skare Nielsen
  Fremtidsforsker Anne Skare Nielsen er både en tornado, som kan løfte dig op og udvide din horisont, og orkanens øje, der kan give dig ro og fokus, så du kan træffe dine egne beslutninger baseret på fremtidens mange muligheder.
  Anne er en af Skandinaviens – ja faktisk verdens – førende fremtidsforskere. Med sine store interesse og viden indenfor radikal forandring og transformation af tankegang, er hun i høj kurs som foredragsholder og provokatør over hele verden. Anne er uddannet biolog og kandidat i statskundskab, har været medlem af Etisk Råd og er medforfatter på en lang række bøger.
  Hendes hjerte ligger dog hos de mennesker, der ’kan og vil’: Dem, der tør være passionerede for, hvad de gør – og som ved at hårdt arbejde aldrig går af mode. Anne siger: “Travlt får dig frem. Trivsel får dig hjem”.
  Oplægssponsor af Fremtidsforsker Anne Skare Nielsen:
  Annes vision er at vinde Nobels Fredspris inden hun dør, ved at lære så mange mennesker som muligt, hvordan de forudser fremtiden. For så bliver man nemlig aldrig bange for den igen.
  Glæd dig til et forrygende foredrag, hvor Anne bl.a. vil fortælle, hvordan den grønne omstilling får os til at skabe nye markeder, AI, alternativer til vækstvirksomheder samt trends og redskaber, virksomhederne kan bruge til selv at arbejde med fremtiden.
  Hovedsponsor for Årets Business Event 2023: Sydjysk Sparekasse
  Genoplev Årets Business Event 2023
  SE ALLE BILLEDERNE – ÅRETS BUSINESS EVENT 2023 LÆNGERE NEDE
  Gik du glib af årets store fejring af Sønderborgs erhvervsliv?
  I 2023 oplevede vi en rekordhøj tilslutning, og vi måtte tilbyde ventelistepladser til de sidste tilmeldinger.
  I Sønderborg Vækstråd er vi utrolig taknemlige for den store opbakning fra både de fremmødte og vores sponsorer.
  Vi glæder os til at se dig igen den 5. december 2024 til Årets Business Event.
  Se hvilke virksomheder, der løb med de tre erhvervspriser
  KJØ vandt I·PRIS 2023
  Årets I·PRIS statuette og pengepræmien på 25.000kr. sponsoreret af Sydjysk Sparekasse gik til KJØ – beef jerky lavet af okseinderlår fra Danmark.
  Om de to indehavere af KJØ, Per Stenger og Thomas Hansen, udtalte Afdelingschef fra Sydjysk Sparekasse Jacob Schmidt, som overrakte prisen – efter en overbevisende live-pitch på scenen:
  “De to ikke bare udstråler deres produkt, de er KJØ! Og så tror de på produktet.”
  De øvrige fire finalister:Digital Fighters Aps, Escapetour.dk, Kolibri Sønderborg og Ronin Armour Systems fik hver en pengepræmie på 5.000 kr., som var sponsoreret af SwipBox.
  Læs mere om vores iværksætterkonkurrence, og hvordan din virksomhed kan komme i betragtning til årets I·PRIS.
  Buy2sell vandt årets Kometpris
  “I er born global, som man vil sige på jysk” lød udtalelsen fra dommerne, da årets vinder af Kometprisen 2023, Buy2Sell ApS, blev kåret på scenen til Årets business Event den 7. december.
  Buy2sell vandt Kometprisen 2023 med følgende begrundelse:
  - Virksomheden har skabt en skalerbar forretningsmodel.
  - Virksomheden har allerede etableret sig med salg til hele verden.
  - Virksomheden er født grøn og har en klar bæredygtig profil.
  - Virksomheden giver brugte elektronikprodukter et nyt liv.
  - Virksomheden har trods virksomhedens unge alder skabt mange jobs i Sønderborg.
  Consortio IT vandt Årets Vækstpris
  Blandt “toppen af Poppen”, som de nominerde i til vækstprisen 2023 blev omtalt af dommerpanelet, blev det IT-partner og -specialist, Consortio IT ApS, der løb med sejren.
  Consortio IT vandt Vækstprisen 2023 med ordene:
  - Virksomheden har leveret en stabil høj vækst.
  - Virksomheden har leveret nogle flotte nøgletal, særligt bemærkes en høj afkastningsgrad og høj forrentning af egenkapitalen.
  - Virksomheden har en fornuftig vækst i medarbejderstaben i takt med den øgede omsætning.
  Vi åbner for tilmelding til Årets Business Event 2024 i efteråret.